Ruđerovac Mario Stipčević, u suradnji s Rupertom Ursinom s Instituta za kvantnu optiku i kvantnu informatiku pri Austrijskoj akademiji znanosti, razvio je novi model kvantnog generatora slučajnih brojeva. Mogućnosti primjene su ogromne



U radu pod naslovom 'An On-Demand Optical Quantum Random Number Generator with In-Future Action and Ultra-Fast Response' opisali su kako im je pošlo za rukom razviti generator koji je jednostavan za primjenu, koji nudi 100 postotnu učinkovitost u proizvodnji slučajnog bita svaki puta kad ga se to traži i to u vrlo kratkom vremenu (ispod 10 nanosekundi), a da pri tome ništa u prošlosti (tj. prije 'bacanja novčića') ne utječe na rezultat.